Аляксандр Васілевіч Гуз

Аляксандр Гуз (нар. , Рэчыца) — беларускі футбаліст, паўабаронца расійскага клуба «Сокал» з Саратава (у арэндзе з маскоўскага «Тарпеда») і моладзевай зборнай Беларусі.

 Клубная кар’ера 
Выхаванец рэчыцкай ДЮСШ-2, у верасні 2017 года далучыўся да каманды Акадэміі АБФФ. У чэрвені 2021 года па заканчэнні акадэміі падпісаў кантракт з клубам «Іслач» да канца 2024 года, дзе стаў выступаць за дубль, а неўзабаве пачаў прыцягвацца і да асноўнай каманды. 13 жніўня 2021 года дэбютаваў у Вышэйшай лізе, выйшаўшы на замену ў другім тайме матча з брэсцкім «Рухам» (1:7). У далейшым працягваў часам з’яўляцца ў асноўнай камандзе. У сезоне 2023 замацаваўся ў стартавым складзе «Іслачы». У кастрычніку 2023 года падоўжыў кантракт з клубам да канца 2025 года.

У студзені 2024 года стаў трэніравацца з маскоўскім «Тарпеда», якое ў лютым афіцыйна аформіла трансфер паўабаронцы. У чэрвені 2024 года быў аддадзены ў арэнду ў саратаўскі «Сокал».

 Міжнародная кар’ера 
У верасні 2022 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

15 лістапада 2023 года дэбютаваў у моладзевай зборнай Беларусі, адгуляўшы другі тайм таварыскага матча супраць Расіі (1:3).

 Статыстыка выступленняў 
СезонДывізіёнКлубМатчыГалы 2021 (2)  Д1  Іслач  3  0 2022  Д1  Іслач  7  1 2023  Д1  Іслач  27  1 2023/24 (2)  Д2  Тарпеда  3  0

 Крыніцы 

Катэгорыя:Футбалісты Беларусі
Катэгорыя:Ігракі ФК Іслач
Катэгорыя:Ігракі ФК Тарпеда Масква
Катэгорыя:Ігракі ФК Сокал Саратаў